laion/Wikipedia-Exotic huggingface dataset:
גלוונומטר

גלוונומטר (Galvanometer) הוא סוג של מתמר אלקטרומכני היוצר תנועה זוויתית של מחט על פני קשת קבועה, בתגובה למעבר זרם חשמלי בסליל. הגלוונומטר הוא רכיב משמעותי במדי זרם, במתח והתנגדות. הגלוונומטר קרוי על שמו של המדען האיטלקי לואיג'י גלווני. גלוונומטר טנגנטי הוא שמו של מכשיר אשר בעזרתו ניתן למדוד זרם במעגל חשמלי. בנוסף, ניתן בעזרת מכשיר זה לחשב את גודל הרכיב האופקי של השדה המגנטי של כדור הארץ במקום מסוים, ולבדוק קשרים פיזיקליים שונים. המכשיר מורכב משלושה רכיבים עיקריים: טבעת עשויה חומר לא מגנטי (לדוגמה אלומיניום). תיל מוליך המתלפף סביב הטבעת מספר פעמים הניתן לשינוי. מחט מצפן המונחת על מישור המאונך למישור הטבעת. המכשיר ופעולתו מבוססים על העובדה כי זרם חשמלי יוצר מסביבו שדה מגנטי בכיוון מסוים, וכי לכדור הארץ שדה מגנטי. יש לכוון את הטבעת והמצפן כך שהטבעת תהיה מכוונת בכיוון צפון־דרום והמצפן יורה על הצפון, ככל שניתן לדייק. כך וקטור השדה המגנטי אשר יצור התיל סביב הטבעת יהיה מאונך לרכיב האופקי של השדה המגנטי של כדור הארץ, מה שיקל בביצוע המדידות. מזרימים זרם חשמלי בתיל המעגלי, ומודדים את סטיית המצפן במעלות. נניח שמחט המצפן סטה ב־a מעלות מכיוונו המקורי (ראו תמונה). את התוצאות נוכל לקבל על ידי החישובים הבאים:   t a n ( a ) = B i B e {\displaystyle \ tan(a)={\frac {Bi}{Be}}} כאשר Be הוא הרכיב האופקי של השדה המגנטי של כדור הארץ, ו־Bi הוא השדה המגנטי הנוצר על ידי הזרם החשמלי בתיל. את גודל השדה המגנטי הנוצר על ידי תיל מעגלי מחשבים באמצעות:   B i = μ 0 N I 2 R {\displaystyle \ Bi={\frac {\mu _{0}NI}{2R}}} כאשר μ0 מייצג את פרמאביליות הריק, N את מספר הליפופים סביב הטבעת, I את גודל הזרם ביחידות אמפר, ו־R את רדיוס הטבעת. נציב זאת בחישוב הקודם ונקבל:   t a n ( a ) = μ 0 N I 2 R B e = μ 0 N I 2 R B e {\displaystyle \ tan(a)={\frac {\frac {\mu _{0}NI}{2R}}{Be}}={\frac {\mu _{0}NI}{2RBe}}} אם ברצוננו לגלות את גודל הזרם הזורם במעגל, נצטרך לדעת את גודל הרכיב האופקי של השדה המגנטי של כדור הארץ במקום בו אנו מודדים. נציב את הנתונים בנוסחה שפיתחנו ונקבל את התוצאות בהתאם. אם ברצוננו לגלות את גודל הרכיב האופקי של השדה המגנטי של כדור הארץ במקום המדידה, נצטרך לדעת את גודל הזרם החשמלי במעגל. נוכל למדוד גודל זה בעזרת אמפרמטר. נציב את הנתונים בנוסחה שפיתחנו ונקבל את התוצאה. מדידות יחידות אינן מדויקות לרוב, ולכן מומלץ לבצע מספר רב של מדידות ולבצע קירוב ליניארי של הפונקציה:   f ( I ) = t a n ( a ) {\displaystyle \ f(I)=tan(a)} מכשיר זה אינו אידיאלי לשימוש בתור מד זרם מהסיבות הבאות: אי דיוק באיפוס המצפן עלול לגרום לשגיאות אקראיות במדידה. אי דיוק במדידת המעלות עלול לגרום לתוצאות בלתי סבירות. על מנת למדוד זרם בעזרת מכשיר זה, יש לדעת את גודל הרכיב האופקי של השדה המגנטי של כדור הארץ במקום המדידה, וגודל זה אינו קבוע והוא מושפע מגורמים רבים ועל כן המדידה אינה אמינה במלואה. מדיה וקבצים בנושא גלוונומטר בוויקישיתוף גלוונומטר, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
פרויקט ח"ץ

פרויקט ח"ץ – חוקרים צעירים - במרכז הרפואי ע"ש חיים שיבא – תל השומר, היא תוכנית מצוינות המכשירה סטודנטים לרפואה ולסיעוד בתחום המחקר הרפואי ומשלבת בין רופאים וחוקרים ותיקים וצעירים, תוך שימוש בשיטות מחקר וטכנולוגיות מתקדמות. תוכנית ח"ץ הוקמה בשנת 2007[דרוש מקור] במרכז הרפואי שיבא על ידי פרופ' ענת אחירון, מנהלת המרכז לטרשת נפוצה, כתוכנית לשילוב סטודנטים לרפואה במחקר המתבצע בבית החולים. החל משנת 2019 מנהל התכנית הוא פרופ' אלדד קטורזה, מנהל מכון גרטנר לחקר אפידמיולוגיה ומדיניות בריאות במרכז הרפואי שיבא. עם השנים הרחיבה התוכנית את פעילותה לסטודנטים לרפואה מכלל הפקולטות והתוכניות בארץ, לסטודנטים לסיעוד ולתלמידי תיכון מצטיינים ממגמת מערכות הבריאות ומגשימים - תוכנית הסייבר הלאומית (סייבר-8200). בשנת הלימודים 2021–2022 השתתפו בתוכנית ח"ץ למעלה מ-50 סטודנטים לרפואה ולסיעוד, כעשרים תלמידי תיכון ועשרות חוקרות וחוקרים מהמרכז הרפואי שיבא. המחקרים המתבצעים במסגרת התכנית עוסקים בקשת רחבה של נושאים: מחקר קליני, אפידמיולוגי, מדעי הבסיס, מדיניות בריאות, טכנולוגיות רפואיות, מדעי הנתונים, בינה מלאכותית ועוד. עד שנת 2022 פורסמו 96 מחקרים שבוצעו במסגרת התכנית. בשנת 2021 הופק ספר שכולל את כל המאמרים שפורסמו. אתר האינטרנט הרשמי של פרויקט ח"ץ נועם (דבול) דביר, ראש הח"ץ: תלמידים סיימו פרויקט מצוינות בשיבא, באתר ישראל היום אונו ניוז, מיכל מעוז, החלום של נעה- תלמידת תיכון מקיף יהוד סיימה קורס יוקרתי בבית חולים תל השומר כל הזמן, הילה פאלח, מענק בסך 1.8 מיליון אירו לד"ר אסף ויונטה משיבא סרטון תדמית של תכנית ח"ץ, סרטון באתר יוטיוב (אורך: 3:36) גלריית התמונות באתר פרויקט ח"ץ אוגדן מאמרים מדעיים שפורסמו במסגרת תוכנית ח"ץ
קולובוס שחור

קולובוס שחור (שם מדעי: Colobus satanas) הוא מין של פרימט מהסוג קולובוס החי באפריקה המשוונית במדינות הרפובליקה של קונגו, גבון, גינאה המשוונית כולל האי ביוקו וקמרון. אורכו של הקולובוס השחור 50 עד 70 סנטימטרים כולל זנב באורך 80 סנטימטרים ומשקלו של הזכר 10 עד 15 קילוגרמים ואילו הנקבה שוקלת 10 עד 11 קילוגרמים. כמעט כול גופו של הקולובוס הוא בצבע שחור למעט הפנים והאוזניים בניגוד לשאר המינים בסוגו שהם בעלי פרווה שחורה-לבנה. הקולובוס השחור חי ביערות הגשם של אפריקה המשוונית וניזון בעיקר מזרעים, פירות, עלים, פרחים, אגוזים כמו דקל השמן, אירוקו, פיקוס ואגוז קולה. הקולובוס השחור חי בקבוצות הכוללות 10 עד 20 קופים. לאחר 195 ימי היריון הנקבה ממליטה צאצא אחד שמגיע לבגרות מינית בגיל 6 שנים אצל זכרים ו4 שנים אצל נקבות. צאצאי הקולובוס השחור נולדים עם פרווה חומה שהופכת בהמשך לשחורה. לא ניתן לגדל את הקולובוס השחור בשבי בשל סוג המזון ובית הגידול הנדרש. הטורפים של הקולובוס השחור הם נמרים, פיתוניים, שימפנזות, עיט כתר וחתול זהוב אפריקני. הקולובוס השחור נמצא על פי הרשימה האדומה של IUCN במצב השימור פגיע עקב ציד, בירוא יערות ואוכלוסייה קטנה. מדיה וקבצים בנושא קולובוס שחור בוויקישיתוף קולובוס שחור, באתר ITIS (באנגלית) קולובוס שחור, באתר NCBI (באנגלית) קולובוס שחור, באתר Animal Diversity Web (באנגלית) קולובוס שחור, בבסיס הנתונים ARKive (באנגלית) קולובוס שחור, באתר האנציקלופדיה של החיים (באנגלית) קולובוס שחור, באתר GBIF (באנגלית) קולובוס שחור באתר הרשימה האדומה של IUCN
ברלי

האם התכוונתם ל... אנדרה ברלי – כדורגלן אנגלי אסתר ברלי-יואל – אמנית ישראלית ניקולה ברלי – שחקנית אנגלייה הארי ברלי – מלחין מעבד וזמר אפרו-אמריקאי ברלין ברקלי
קיסיר

קיסיר הוא סלט מבוסס בורגול. מקורו של הסלט באזור הטורקי והכורדי. המרכיבים העיקריים: הם בורגול טחון דק, פטרוזיליה ורסק עגבניות. מרכיבים נוספים נפוצים: בצל, שום (באזורים מסוימים), מולסה רימונים חמצמצה, שמן זית ומיץ לימון, מלפפון, קורניצ'ונים ותבלינים. אפשר להגיש עם עלי חסה. הסלט בצבע אדמדם עקב תערובת רסק עגבניות. מוגש בטמפרטורת החדר בתור תוספת או מתאבן. טאבולה מדיה וקבצים בנושא קיסיר בוויקישיתוף מתכון Diana Henry, ‏Kisir recipe, The Telegraph, 29 April 2012 Jeanne Jacob; Michael Ashkenazi (2014). The World Cookbook. ABC-CLIO. p. 726. ISBN 9781610694698. נבדק ב-2018-06-23. "Kisir recipe|BBC Good Food". BBC Good Food. נבדק ב-2020-04-16.
פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה

פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה הוא פרס המוענק מדי שנה על ידי איגוד העיתונאים הזרים בהוליווד. הוא ניתן לשחקן שביצע הופעה יוצאת מן הכלל בתפקיד משנה בסדרת טלוויזיה, מיני סדרה או סרט טלוויזיה. הפרס הוענק לראשונה בטקס פרסי גלובוס הזהב ה-28 ב-5 בפברואר 1971 לג'יימס ברולין על תפקידו בד"ר מרכוס וולבי. הוא הוענק תחת השם שחקן המשנה הטוב ביותר - סדרת טלוויזיה לפני שהשתנה לשמו הנוכחי ב-1980. מאז הקמתו הוענק הפרס ל-45 שחקנים. הזוכה הנוכחי הוא מת'יו מקפדיין על תפקידו בסדרה יורשים. או יאונג-סו זכה בפרס בשנת 2021 על תפקידו במשחק הדיונון והפך לשחקן הדרום קוריאני הראשון שזוכה בפרס. אדוארד אסנר הוא שיאן הזכיות בקטגוריה זו, וזכה שלוש פעמים. שון הייז וג'רמי פיבן היו מועמדים כל אחד לפרס שש פעמים, הכי הרבה בקטגוריה. מדיה וקבצים בנושא פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה בוויקישיתוף גלובוס הזהב 2022: "רוחות אינשירין" ו"בית הספר היסודי אבוט" מובילים במספר המועמדויות, באתר וואלה, 12 בדצמבר 2022
סאילה

סאילה (בהונגרית: Szajla) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בסאילה מספר התושבים נמצא בירידה. כך, בשנת 1990 חיו בכפר 988 תושבים ובשנת 2021 רק 749 תושבים. על פי ממצאים ארכאולוגיים האזור מיושב מסביבות תקופת הברונזה, הכפר מוזכר לראשונה בכתבים משנת 1329. יהודים חיו בסאילה במאה ה-18 ובתחילת המאה ה-19. בשנת 1944 נרצח לפחות יהודי אחד מהכפר בשואת יהודי הונגריה. מדיה וקבצים בנושא סאילה בוויקישיתוף אתר האינטרנט הרשמי של סאילה נתוני הכפר באתר הלמ"ס ההונגרי תיעוד יהודי סאילה שנרצחו בשואה מפקדי האוכלוסין של יהודי הונגריה, 1993
מפרץ מון

מפרץ מון (באנגלית: Moon Bay ; מילולית: מפרץ הירח) הוא מפרץ בצד המזרחי של האי ליווינגסטון, באיי שטלנד הדרומיים שבאנטארקטיקה. המפרץ ממוקם בין גבעת אדינבורו לבין נקודת רנייר. רוחב פתחו של המפרץ 13 קילומטרים. המפרץ חודר אל היבשת 7 קילומטרים. אל המפרץ נשפכים הקרחונים: הדום הקרח סופוט, קרחון איסקר, קרחון יורון, קרחון סטרומה, קרחון קאליאקרה, קרחון פאנגה, ו-קרחון דבלט. בתוך מפרץ מון ממוקמים האי האף מון, ושונית אלמאג. המפרץ התגלה על ידי ציידי כלבי ים בשנת 1821. המפרץ מופה מחדש בשנת 1935 על ידי אנשי חקירות דיסקברי (Discovery Investigations), מהאונייה דיסקברי II ‏(Discovery II). שמו של המפרץ ניתן לו על ידי אנשי משלחת חקירות דיסקברי, ככל הנראה בשנת 1935. המפרץ נקרא על שם האי האף מון, הממוקם בשפכו של המפרץ. האף מון משמעו באנגלית "חצי סהר". שם זה ניתן לאי בשל צורתו. נתונים כלליים
סלט זיתים

סלט זיתים הוא סלט או Giardiniera (חמוצים) העשוי מזיתים ירוקים, זיתים שחורים, שמן זית, סלרי, כרובית, גזר, גמבה, בצל, צלפים, פטרוזיליה, פפרוצ'יני, אורגנו, שום, חומץ, עשבי תיבול ותבלינים. משמש להכנת כריך המופאלטה בניו אורלינס וסביבתה. סלט זיתים משמש גם כתוספת למטבח הסיציליאני ולארוחות מהמטבח הים-תיכוני. הוא מיוצר מסחרית עבור מסעדות ובקמעונאות במשפחות: Boscoli, Rouses, Gambinos, Dorignacs, Franks, והדודה סאלי. טפנד Olive salad Muffoletta ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
לה וגה (קאוקה)

לָה וֵגָה (בספרדית: La Vega) היא עיירה ורשות מקומית במחוז קאוקה, קולומביה. העיירה הוקמה ב-9 בספטמבר 1777. בשנת 1535, נכנסו הספרדים מאקוודור בפיקודו של חואן דה אמפודיה (אנ') אשר נשלחו על ידי סבסטיאן דה בללקאסר (אנ'), עברו דרך המקום והקימו דרך סלולה כדי להימנע ממפגש עם הקבוצה האימתנית לוס פטיאנוס, הדרך שעוברת בשטחי היישובים המודרניים לה קרוס (נריניו) (אנ'), סן פבלו (נריניו) (אנ'), סן לורנסו (נריניו) (אנ'), בוליבר (אנ'), אלמגר (אנ'), לה וגה, לה סיירה (אנ'), רוסאס (אנ'), טימביו (אנ') ופופאיאן (אנ'). בשנת 1777 העיירה הוקמה רשמית, ולאחר מאה שנים בשנים 1874 עד 1875 סופחו לרשות המקומית כפרים רבים באזור. אתר האינטרנט הרשמי של לה וגה מדיה וקבצים בנושא לה וגה בוויקישיתוף "Resultados y proyecciones (2005-2020) del censo 2005". נבדק ב-12 אפריל 2020. ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
ליבושה (אופרה)

ליבושה (בצ'כית: Libuše) היא אופרה של המלחין בדז'יך סמטנה, אופרה היסטורית "חגיגית" בת שלוש מערכות. הלברית, נכתבה במקור בגרמנית על ידי יוזף ונציג (Josef Wenzig) ותורגמה לצ'כית על ידי ארווין שפינדלר (Ervín Špindler). האופרה נכתבה בשנת 1871–1872 במקור להכתרתו של פרנץ יוזף הראשון, קיסר אוסטריה כמלך צ'כיה בכתרו של ואצלב הקדוש. עם זאת, כיוון שזה אף פעם לא קרה, סמטנה שם בצד את עבודתו לפתיחת התיאטרון הלאומי בפראג ( (בצ'כית: Národní divadlo). אף על פי שבניין התיאטרון החדש הושלם ב-1877, הפתיחה החגיגית ואיתה גם הצגת הבכורה של ליבושה הושלמו רק ב-1881 במהלך ביקורו של יורש העצר דאז, הארכידוכס רודולף, נסיך הכתר של אוסטריה בפראג. במופע, המנצח היה אדולף צ'ך (Adolf Čech), כי סמטנה לא ניצח אז כבר במשך שנים עקב מחלתו הגוברת, והבמאי היה פרנטישק קולאר (František Kolár). התיאטרון נשרף זמן קצר לאחר מכן. במהלך הפתיחה המחודשת לאחר השחזור, ב-18 בנובמבר 1883, הועלתה שוב אופרה זו. הבכורה בארצות הברית של בגרסת הקונצרט של האופרה התקיימה רק במרץ 1986 בניו יורק -בקרנגי הול בראשות Eve Queler בנגינת "תזמורת האופרה של ניו יורק" בתפקידים הראשיים של Gabriela Beňačkova ו-Václav Zítek. בממלכה המאוחדת רק בשנת 2019 הועלתה לראשונה האופרה בהופעה של "האופרה של מכללת האוניברסיטה" (University College Opera) שהיא להקת האופרה של יוניברסיטי קולג' לונדון. המופע התקיים בתיאטרון בלומסברי. חרודוש ושטיאהלב מתדיינים ביניהם בשל סכסוך סדר הירושה של אחוזות העזבון של אביהם המנוח. הבוררת היא ליבושה, הנסיכה/מלכה. על פי החוק הצ'כי דאז, יש לחלק את העיזבון או לנהל אותו במשותף בשיעורים שווים. חרודוש, האח הבכור מציע אימוץ ויישום של החוק הגרמני, שבו תקף העדפת הבן הבכור, כך שהוא, הבן הבכור, יירש הכול. ליבושה מחליטה שיש לחלק את העיזבון שווה בשווה. בגלל זה, חרודוש מתרגז ועוזב. חלק מהאצילים, כולל חרודוש, אינם ששים לקבל אישה כמנהיגה ולכן ליבושה מבקשת מהנתינים שלה בחצר לבחור עבורה בעל. הם עונים שהיא צריכה לבחור בעצמה. אז מתברר שהנסיכה/מלכה אוהבת את פז'מיסל (Přemysl), האיכר הפשוט. המערכה מסתיימת בחשש אנשי החצר שחרודוש ינקום ויעורר סכסוכים. אחת הסיבות למצב רוחו הירוד של חרודוש היא הקשר שלו עם קראסאבה. חרודוש מאוהב בקראסאבה, אבל היא מסרבת לקבל את אהבתו כי הוא לא מספיק רומנטי בעיניה. לכן, הנערה מביעה רגשות עדינים כלפי שטיאהלב, כדי לגרום לחרודוש לקנא. אביה, לוטובור, מאיים עליה בסמכותו ודורש ממנה לפייס את האחים המתקוטטים. לאחר מכן קראסאבה מציגה בפני חרודוש את הבחירה לסלוח לה ולחבק אותה או להרוג אותה בחרבו. חרודוש בוחר בדרך הסליחה וגם משלים עם שטיאהלב. פז'מיסל צופה בקציר באדמותיו כאשר פמליית הנסיכה/מלכה מגיעה ולוקחת אותו איתם להתחתן עם ליבושה. חתונה זוגית מתקיימת, חגיגה נהדרת של האיחוד ליבושה ופז'מיסל וכן קראסאווה וחרודוש. פז'מיסל מתכנן את הדרך לפייס את ליבושה וחרודוש. לנסיכה/מלכה פתאום יש חזון ומספרת מה העתיד צופן לעם הצ'כי. הכלים:פיקולו, שני חלילים, שני אבובים, שני קלרינטים, שני בסונים, ארבע קרנות, ארבע חצוצרות, שלושה טרומבונים, טובה, תוף, משולש, מצלתיים, תוף גדול, נבל, כלי מיתר. חצוצרות במה. ↑ Henahan: Henahan, Donal (1986). "The opera: Beňačková in Smetana's "Libuše"". The New York Times. ↑ Picard: Picard, Anna (2019). "Review: Libuse at the Bloomsbury Theatre, WC1". The Times. Warrack, John and West, Ewan, The Oxford Dictionary of Opera New York: OUP: 1992 ISBN 0-19-869164-5 מדיה וקבצים בנושא ליבושה בוויקישיתוף ליבושה, באתר אנציקלופדיה בריטניקה (באנגלית)
פרדיה וולש-פילו

פרדיה וולש-פילו (באנגלית: Ferdia Walsh-Peelo; נולד ב-12 באוקטובר 1999) הוא שחקן ומוזיקאי אירי. וולש-פילו נולד בעיירה הכפרית אשפורד (אנ'), מחוז ויקלו, אירלנד. הוא סיים את לימודיו בתיכון Coláiste Ráithín, בעיר בריי. הוא מכהן כשגריר של רצון טוב של תוכנית 'שיעורי חירום' של UNICEF באירלנד, שמטרתה לספק חינוך לילדים שנקלעו למצבי חירום. הוא קיבל הדרכה ווקאלית מאמו, זמרת הסופרן טוני וולש. הוא חתום בסוכנות השחקנים ויליאם מוריס בארצות הברית וסוכנות השחקנים Independent Talent בבריטניה ב-2015. בגיל 12 לוהק לתפקיד ראשי בהפקת האופרה "חליל הקסם" מאת מוצרט. הוא הופיע עם שחקני וזמרי האופרה ברחבי אירלנד. לאחר מכן הופיע באופרה "בטבעת החנק", מאת בנג'מין בריטן בתפקיד מיילס . בשנת 2012, הוא הופיע בטלוויזיה האירית במופע "Late Late Toy Show" בשירה ובפסנתר. בשנת 2016, וולש-פילו עשה את הופעת הבכורה שלו בסרט הקומדיה-דרמה המוזיקלית "מועדון שנות ה-80" (אנ') יחד עם לוסי בוינטון. את הסרט ביים ג'ון קרני. הוא שר וניגן בגיטרה ופסנתר, בהופעה חיה עם השחקן, מארק מק'קנה, בהופעה שהתקיימה בפסטיבל סאנדנס . בשנת 2017 החל וולש-פילו לגלם את אלפרד הגדול מהעונה החמישית של סדרת הטלוויזיה "ויקינגים" בהפקת ערוץ ההיסטוריה. בשנת 2018 שיחק בסרט הטלוויזיה "Dave Allen at peace" של ה-BBC וגילם את דמותו המתבגרת של דייב, בעוד את דמותו הבוגרת גילם איידן גילן. בשנת 2021, שיחק בתפקיד מיילס בסרט הקולנוע "CODA" שביימה וכתבה שאן הדר וזו מהווה גרסה מחודשת בשפה האנגלית לסרט הצרפתי "משפחת בלייה" משנת 2014. בשנת 2022 גילם את המוזיקאי ומבקר הרוק ניק קנט (אנ') במיני-סדרה הביוגרפית "פיסטול" שביים דני בויל עבור רשת FX. מדיה וקבצים בנושא פרדיה וולש-פילו בוויקישיתוף פרדיה וולש-פילו, במסד הנתונים הקולנועיים IMDb (באנגלית) פרדיה וולש-פילו, באתר AllMovie (באנגלית) פרדיה וולש-פילו, במסד הנתונים הקולנועיים KinoPoisk (ברוסית) Brady, Tara. "Ferdia Walsh-Peelo: Sing Street, Sundance... now back to school". The Irish Times. נבדק ב-27 במרץ 2016. {{cite news}}: (עזרה) Saldana, Selena. "Sing Street Production Notes UK Final" (PDF). נבדק ב-31 במאי 2016. {{cite web}}: (עזרה) UNICEFIreland (2016-10-27), Full Video: Ferdia Walsh-Peelo's #EmergencyLessons experience in Nepal, נבדק ב-2017-03-09 Sun, Rebecca (28 בינואר 2016). "Sundance: 'Sing Street' Star Signs With WME (Exclusive)". Hollywoodreporter.com. נבדק ב-28 במרץ 2016. {{cite news}}: (עזרה) "Sing Street star had to learn how to act on the film". Irish Examiner. 16 במרץ 2016. נבדק ב-28 במרץ 2016. {{cite news}}: (עזרה) "Sing Street (2016)". RTE. 18 בפברואר 2016. נבדק ב-27 במרץ 2016. {{cite web}}: (עזרה) "Watch: 'Sing Street' Actors Perform at Sundance After-Party". Variety. נבדק ב-28 במרץ 2016. {{cite news}}: (עזרה) "Ferdia Walsh-Peelo Instagram". נבדק ב-7 בפברואר 2017. {{cite web}}: (עזרה) Maher, David (15 ביולי 2016). "Irish Red Rock star Darren Cahill lands major starring role in new series of Vikings". Irish Mirror. נבדק ב-7 בפברואר 2017. {{cite web}}: (עזרה) "Apple Original Films announce multiple Sundance Award winner "CODA" to premiere in theaters and on Apple TV+ on Friday, Aug. 13". Apple.com. 21 באפריל 2020. נבדק ב-21 באוגוסט 2021. {{cite news}}: (עזרה)
פריגיטלו

פריגיטלו (ברבים friggitelli) הוא פלפל צ'ילי מתוק מהמין Capsicum annuum. ידוע גם בשם הפלפל היווני הזהוב, הפלפל האיטלקי המתוק, או הפלפל הטוסקני. בארצות הברית הם עשויים להיקרא " פפרונציני"; ונבדלים מהפפרוצ'יני האיטלקי, שהם פלפל צ'ילי איטלקי חריף. בארצות הברית, הם עשויים להיקרא גם פלפלי פפרוניקי זהוב יווני או פלפלי סלוניקה מוזהבים עדינים. לפריגיטלו חריפות עדינה ורמז למרירות. ולעיתים מוחמץ ונמכר בצנצנות. באיטליה הפריגיטלו מזוהה בעיקר עם טוסקנה. הזן היווני, שהוא מתוק יותר, נפוץ במקומות אחרים באירופה ובארצות הברית. כמו זנים רבים אחרים של Capsicum annuum, הפריגיטלו דורש אקלים חם עם הרבה אור שמש וללא כפור. לזרעים לוקח 10 עד 14 ימים לנבוט, הצמח מגיע לבגרות תוך 70 עד 80 יום. מעדיף קרקעות מעט עשירות ומנוקזות היטב, אך אדמה מופרית יתר תגרום לפחות פירות. לצמח יש פוטנציאל להצמיח שפע של פירות, ולכן צריך למנוע ממנו ליפול בגלל משקל הפירות. הפירות נקטפים כאשר הם באורך 5–7.5 סנטימטרים (2.0–3.0 אינץ'). פירות בוגרים יהפכו בסופו של דבר לאדומים, אבל עדיף לקטוף אותם כשהם עדיין ירוקים. הפרי הטרי משמש מרכיב בסלטים, לפתנים וכריכים. לעיתים קרובות מוגש גם עם קבב, כגון İskender kebap. פריגיטלי כבוש מגיע בצבע צהוב עז עד צהוב-ירוק עז. לפעמים מוסיפים חומרי צבע. לעידון הטעם ניתן לשטוף את הפרי הכבוש במים קרים מעט לפני ההגשה. Iannotti 2011, p. 151. Kipfer 2011, p. 419. "Pepperocini (Product of Greece)". נבדק ב-16 בדצמבר 2018. {{cite web}}: (עזרה) "Pepperocini (Product of Greece)".
לה וגה

לה וגה (בספרדית: La Vega) הוא שם ספרדי שמשמעו "כר המרעה", "האחו" או "המישור הפורה". האם התכוונתם ל... אישים יוסף דה לה וגה – סוחר, משורר ופילנתרופ יהודי-הולנדי ממוצא ספרדי מקומות לה וגה - שמה המקוצר של העיר קונספסיון דה לה וגה ברפובליקה הדומיניקנית לה וגה (מחוז) – אחד ממחוזות הרפובליקה הדומיניקנית שבירתו קונספסיון דה לה וגה לה וגה (קאוקה) – עיירה ורשות מקומית במחוז קאוקה שבקולומביה לה וגה (קונדינמרקה) – עיירה ורשות מקומית במחוז קונדינמרקה שבקולומביה לה וגה - השם הספרדי של העיירה א וייגה בגליסיה שבספרד ראו גם וגה לאס וגאס (צורת הריבוי של "לה וגה")
מארק ריידר

מארק ריידר (באנגלית: Mark Ryder נולד ב-7 בדצמבר 1989) הוא שחקן קולנוע וטלוויזיה צפון אירי. ריידר למד בקולג' המתודיסטי בבלפסט. בשנת 2009 שיחק ריידר בתפקיד ראשי בסרט חמש דקות של גן עדן. בסרט המבוסס על אירועים אמיתיים מגלם ריידר את אליסטר ליטל, צעיר פרוטסטנטי בן 17, אשר מנהיג תא בכוח המתנדבים מאלסטר, משתוקק להיות פעיל בעימותים ומרצה עונש מאסר על רצח. בכלא הוא הופך למטיף בעד דו קיום ושלום. שנה לאחר מכן שיחק בתפקיד נכדו של לורד בולדווין בסרט הקולנוע רובין הוד. בין השנים 2011–2014 שיחק בתפקיד ראשי בסדרת הדרמה ההיסטורית "בורג'ה". בסדרה הוא גילם את הדמות הראשית צ'זארה בורג'ה. בשנת 2019 שיחק בסרט הקולנוע "אלבטרוס". באותה שנה החל לשחק בסדרת הטלוויזיה הבריטית העיר על הגבעה. שנה לאחר מכן שיחק בסרט הקולנוע אחיות לנשק. מארק ריידר, במסד הנתונים הקולנועיים IMDb (באנגלית) מארק ריידר, באתר AllMovie (באנגלית) מארק ריידר, במסד הנתונים הקולנועיים KinoPoisk (ברוסית) "Porträt: Mark Ryder". ZDF.de. אורכב מ-המקור ב-19 בינואר 2012. נבדק ב-9 באפריל 2012. {{cite web}}: (עזרה) Berry, Jo (29 בינואר 2015). Shades of Jamie Dornan (באנגלית). Orion. ISBN 9781409153252. נבדק ב-4 באוגוסט 2016. {{cite book}}: (עזרה) Kirk Honeycutt, The Hollywood Reporter, The Hollywood Reporter, ‏2 בundefined 2009 Robin Hood - VideoVip - Film Noleggio e Vendita, VideoVip - Film Noleggio e Vendita, ‏5 בינואר 2020 "Borgia Cast List: Cesare Borgia". canalplus.fr. נבדק ב-12 ביוני 2012. {{cite web}}: (עזרה) Denise Petski, Deadline, Deadline, ‏5 באוקטובר 2021
ג'רדיניירה

ג'רדיניירה (איטלקית: Giardiniera) היא מנת חמוצים מהמטבח האיטלקי שמורכבים מירקות כבושים בחומץ או בשמן. ג'רדיניירה האיטלקית נקראת גם sottaceti ("מתחת לחומץ"), כינוי נפוץ למזון כבוש. נאכל בדרך כלל כאנטיפסטו או עם סלטים. בארצות הברית, המנה זמינה בזנים מסורתיים או מתובלים, והאחרון מכונה לעיתים "תערובת חמה". ג'יארדיניירה הוא קונדימנט רב-תכליתי שניתן להשתמש בו על מגוון מאכלים שונים, כמו ברטוורסט, ברוסקטה, המבורגרים, סלט פסטה, ביצים (חביתות), נקניקיות, סלט טונה, כריכים ועוד. במטבח של שיקגו, ג'יארדיניירה מיוצרת על בסיס שמן ומשמשת כקונדימנט, בדרך כלל כתוספת על כריכי בקר איטלקיים, מנות משנה בפסטה ופיצה. מגוון מתון יותר של ג'יארדיניירה משמש לסלט הזיתים בכריך המופולטה. הגרסה האיטלקית כוללת פלפלים, סלרי, גזר, כרובית וקורנישונים. הירקות כבושים בשמן, חומץ יין אדום או לבן, עשבי תיבול ותבלינים. בסגנון שיקגו, המנה חריפה עם פלפלי ספורט או פתיתי צ'ילי, בשילוב מגוון ירקות, כולל פלפלים, סלרי, גזר, כרובית, ולפעמים קורנישונים או זיתים, כולם כבושים בשמן צמחי, שמן זית, שמן סויה, או כל שילוב של השלושה. כמה גרסאות מסחריות מסומנות בתווית "ג'יארדיניירה בסגנון שיקגו". Miller, Robin (בנובמבר 2007). Quick Fix Meals: 200 Simple, Delicious Recipes to Make Mealtime Easy. Newtown, CT: Taunton Press. p. 231. ISBN 978-1-56158-947-0. {{cite book}}: (עזרה) "Chicago Style Giardiniera Relish". curiouscuisiniere.com. 16 באוגוסט 2018. {{cite web}}: (עזרה) Gillespie, K.; Joachim, D. (2012). Fire in My Belly: Real Cooking. Andrews McMeel Publishing, LLC. p. 231. ISBN 978-1-4494-2642-2. "The Best Pizza Topping That You've Probably Never Heard About". theringer.com. 28 באוגוסט 2018. {{cite web}}: (עזרה) "Looking for a summer snack? Try these two spreads: pimento cheese and muffuletta-style olive salad". tampabay.com. 8 ביולי 2019. {{cite web}}: (עזרה) "How giardiniera crossed an ocean to become Chicago's favorite condiment". chicagotribune.com. 19 במאי 2017. {{cite web}}: (עזרה) Capone, D.M. (2010). Uncle Al Capone: The Untold Story from Inside His Family. Recap Publishing Company. p. 98. ISBN 978-0-9828451-0-3.
צ'אנינג

צ'אנינג (באנגלית: Channing) הוא שם משפחה. האם התכוונתם ל... סטוקרד צ'אנינג – שחקנית קולנוע אמריקאית צ'אד צ'אנינג – מתופף וגיטריסט אמריקאי, חבר להקת "נירוונה" קרול צ'אנינג – שחקנית קולנוע, תיאטרון וטלוויזיה, זמרת וקומיקאית אמריקאית